ตอนนี้หนูอายุ13 สูง166ค่ะ ประจำเดือนยังไม่มา เเละหนูก็ผอมมาก สูงเเค่166 เเต่น้ำหนักเเค่43ค่ะ หนูอยากเพิ่มน้ำหนักตัวเองเเละอยากหยุดสูงด้วยค่ะ หนูไม่เข้าใจเหมือนกันว่าทำไม พี่สาวหนูอายุ16เเต่สูงเเค่160 หนูสูงกว่าพี่มากค่ะ
สวัสดีค่ะ ในเพศหญิงนั้น หากประจำเดือนยังไม่มา จะยังสูงต่อได้เรื่อยๆ แต่ส่วนใหญ่แล้วประจำเดือนก็จะเริ่มมาในอายุไม่เกิน 15 ปี และหลังจากประจำเดือนมาแล้ว ภายใน 1-2 ปีหลังจากนั้นจะหยุดสูงค่ะแนะนำว่าถ้าประจำเดือนยังไม่มา ให้สังเกตอาการไปก่อนค่ะ รับประทานอาหารที่มีประโยชน์ให้ครบ 5 หมู่และออกกำลังกายสม่ำเสมอเพื่อเสริมสร้างกล้ามเนื้อ เรื่องของความสูงนั้นเป็นเรื่องของกรรมพันธุ์บางส่วน และปัจจัยส่วนบุคคลเช่นการใช้ชีวิต การรับประทานอาหาร ออกกำลังกายร่วมด้วย จึงไม่จำเป็นต้องเหมือนกับพี่น้องเสมอไปและหากประจำเดือนมาแล้ว แต่ยังไม่หยุดสูง หรืออายุเข้า 15 ปีแล้ว ประจำเดือนยังไม่มา น่าจะมีความผิดปกติ ให้ไปพบแพทย์เพื่อตรวจหาสาเหตุอื่นๆเช่นความผิดปกติของฮอร์โมนที่ใช้ในการเจริญเติบโต หรือโรคของต่อมใต้สมองเพิ่มเติม หรือถ้าตอนนี้ไม่สบายใจสามารถไปพบแพทย์เพื่อประเมินและตรวจร่างกายดูก่อนเบื้องต้นได้ค่ะ